CELEX: C2007/235/57
Language: sk
Date: 2007-10-06 00:00:00
Title: Vec F-79/07: Žaloba podaná 31. júla 2007 – Braun-Neumann/Parlament

6.10.2007   
            
            
               SK
            
            
               Úradný vestník Európskej únie
            
            
               C 235/31
            
         Žaloba podaná 31. júla 2007 – Braun-Neumann/Parlament
   (Vec F-79/07)
   (2007/C 235/57)
   Jazyk konania: nemčina
   Účastníci konania
   
      Žalobca: Kurt-Wolfgang Braun-Neumann (Merzig, Nemecko) (v zastúpení: P. Ames, advokát)
   
      Žalovaný: Európsky parlament
   Návrhy žalobcu
   
               —
            
            
               zaviazať žalovaného, aby zaplatil žalobcovi so spätnou účinnosťou od 1. augusta 2004 druhú polovicu pozostalostného dôchodku po jeho manželke Gisela Mandt, rod. Neumann, ktorá zomrela 25. júla 2004, vo výške 1 670,84 eur mesačne, s úrokmi z omeškania vo výške zodpovedajúcej úrokovej miere pre maximálne refinančné facility Európskej centrálnej banky, zvýšenej o 3 percentné body,
            
         
               —
            
            
               zaviazať žalovaného na náhradu trov konania.
            
         Žalobné dôvody a hlavné tvrdenia
   Európsky parlament priznal žalobcovi 50 % nárok na pozostalostný dôchodok ako vdovcovi po Gisela Mandt, rod. Neumann. Žalobca sa domáha nároku na pozostalostný dôchodok v plnej výške.
   Žaloba napáda rozhodnutie Parlamentu zohľadniť druhé manželstvo zosnulej, hoci rozsudok o rozvode Tribunal de première instance Namur (súd prvého stupňa Namur) zo 6. septembra 1995 nebol vo vzťahu k prvému manželstvu zo strany Bayerisches Oberstes Landesgericht (bavorský najvyšší krajinský súd) v jeho rozhodnutí z 11. októbra 1999 uznaný. Žalobca uvádza, že je tak jediným „pozostalým manželom“, pretože druhé manželstvo zosnulej s Wolfgang Mandt nebolo platné.